กินยาคุมเมอซิลอน 21 เม็ด ไม่เคยลืมกิน แต่ประจำเดือนไม่มา แบบนี้มีโอกาสตั้งครรภ์มั้ยคะ
สวัสดีค่ะ ยาคุมกำเนิดแบบแผงรายเดือน 21 เม็ดนั้นเป็นการคุมกำเนิดที่มีประสิทธิภาพสูงมาก ประมาณเกิน 99% ถ้าได้กินอย่างถูกต้อง นั่นคือกินทุกวันติดต่อกันจนยาหมดแผง เริ่มกินภายใน 5 วันแรกของรอบเดือน หรือถ้าเริ่มช่วงเวลาอื่นต้องกินติดต่อกันอย่างน้อย 7 เม็ดก่อนจึงค่อยมีเพศสัมพันธ์ได้หากได้กินอย่างถูกต้อง โอกาสตั้งครรภ์มีน้อย ถ้าประจำเดือนไม่มาตามกำหนดในช่วง 7 วันที่เว้นยานั้น ให้ซื้อชุดตรวจครรภ์ทางปัสสาวะมาตรวจยืนยัน หรือไปยืนยันที่รพอีกครั้ง ถ้าไม่ได้ตั้งครรภ์จริง สามารถที่จะเริ่มยาคุมแผงต่อไปได้เลย ไม่ต้องรอให้ประจำเดือนมาค่ะ